**Indoklás a költségvetési rendelet 2. módosításához**

Tisztelt Képviselő-testület!

Elkészítettük az önkormányzat 2025 évi költségvetésének 2. módosítását, amelyben többek között az alábbi változások történtek:

* Működési célú támogatások összege 5 millió forinttal nőtt (Nyitott Pincék rendezvényre kapott vissza nem térítendő támogatás)
* Egyéb felhalmozási célú bevételek soron elszámolásra került 11 millió forint (Tokodi Piknik Falunap rendezvényre kapott Town Twinning támogatás)
* Állami támogatások összege nőtt 17.250.000 Ft-tal a versenyképes járások program keretében kapott támogatás összegével, valamint 2.940.000 Ft-tal kommunális eszközbeszerzésre korábban elnyert pályázatra kapott összeggel
* Értékpapír vásárlás miatt csökkentve lett a Beruházási kiadások sor